ใบโพธิ์ขย่มตลาด‘รถตึ๊งเงิน’
ปล่อยสูงลิ่ว5หมื่นถึง2ล้านดอกเบี้ยต่ำ18%กู้แบบโอ/ดีเบิกใช้แบงก์จึงค่อยคิดดอก
25 เม.ย. 2556

ปล่อยสูงลิ่ว5หมื่นถึง2ล้านดอกเบี้ยต่ำ18%กู้แบบโอ/ดีเบิกใช้แบงก์จึงค่อยคิดดอก
ไทยพาณิชย์ประกาศขึ้นเบอร์ 1 สินเชื่อรถยนต์ทุกประเภทใน 3-5 ปี เปิดนำรถมากู้เงินคิดดอกเบี้ย 18% 
นายญนน์ โภคทรัพย์ รองผู้จัดการใหญ่ ธนาคารไทยพาณิชย์ เปิดเผยว่า ธนาคารต้องการเป็นผู้นำอันดับ 1 ในสินเชื่อเช่าซื้อรถยนต์และสินเชื่อส่วนบุคคลที่ใช้ทะเบียนรถเป็นหลักประกัน ภายใน 35 ปีจากนี้ ธนาคารจึงได้ออกผลิตภัณฑ์ “สินเชื่อรถแลกบัตรกดเงินสด My Car My Cash พร้อม” เป็นสินเชื่อจำนำทะเบียนรถยนต์ แต่ให้วงเงินหมุนเวียน (โอ/ดี) พร้อมบัตรกดเงินสดผ่านเครื่องเอทีเอ็ม ถอนเงินออกมาใช้จึงคิดดอกเบี้ย 18% ระยะเวลาผ่อนชำระไม่เกิน 15 ปี วงเงินตั้งแต่ 5 หมื่น2 ล้านบาท 
อย่างไรก็ดี ในระยะเวลา 15 ปีที่ขอวงเงิน หากไม่มีการเบิกใช้วงเงิน ธนาคารจะพิจารณาลดวงเงินอัตโนมัติ แต่หากผ่อนชำระเกิน 15 ปี ส่วนที่เกินจะคิดดอกเบี้ย 18% เท่าสินเชื่อบุคคลทั่วไป 
นายญนน์ เปิดเผยว่า ดอกเบี้ยที่ต่ำกว่าสินเชื่อบุคคลทั่วไป เพราะมีหลักประกันเป็นทะเบียนรถยนต์ ซึ่งผลิตภัณฑ์นี้ไม่ต้องโอนกรรมสิทธิ์ ลูกค้ายังใช้รถได้เหมือนเดิม ปัจจุบันผู้ที่มีรถยนต์และผ่อนชำระหมดแล้วมีจำนวนมาก 
ผลิตภัณฑ์นี้จะแตกต่างจากการได้สินเชื่อทะเบียนรถในปัจจุบันที่นิยมทำกันคือ ผ่อนชำระรายเดือนพร้อมดอกเบี้ยในอัตราที่เท่ากัน แต่กรณีนี้หากไม่กดเงินใช้ก็ไม่ต้องเสียดอกเบี้ย กรณีที่กดเงินจึงเสียดอกเบี้ยรายวันจนกว่าจะนำเงินผ่อนชำระคืนหนี้ธนาคาร และจะได้วงเงินกลับมาเหมือนเดิม
“ธนาคารได้สอบถามลูกค้าก่อนออกผลิตภัณฑ์ พบว่าลูกค้ามีความต้องการให้เปิดวงเงินเพื่อใช้หมุนเวียน และสามารถชำระหนี้คืนได้หมดก่อนกำหนด ปัจจุบันธนาคารมีลูกค้ารายย่อย 13 ล้านคน คิดว่าน่าจะได้ลูกค้าจากผลิตภัณฑ์นี้เดือนละ 5,000-6,000 คน” นายญนน์ กล่าว 
นายญนน์ เปิดเผยว่า แม้ธนาคารแห่งประเทศไทย (ธปท.) จะเป็นห่วงหนี้ภาคครัวเรือน แต่หนี้เสียกลุ่มลูกค้ารายย่อยของธนาคารยังอยู่ในระดับต่ำ2% ของสินเชื่อคงค้างรายย่อย 7 แสนล้านบาท 
สำหรับสินเชื่อเช่าซื้อรถยนต์ปัจจุบันอยู่ที่ 1.8 แสนล้านบาท เฉลี่ย 6 แสนคัน สิ้นปีนี้คาดว่าจะขึ้นไปอยู่ที่ 2.3 แสนล้านบาท ขณะที่รถยนต์ที่เข้าโครงการรถยนต์คันแรกของธนาคารมี 5 หมื่นคัน โดยไตรมาสแรกปีนี้สินเชื่อเช่าซื้อรถยนต์เติบโต 40% เมื่อเทียบจากช่วงเดียวกันในปีที่ผ่านมา สินเชื่อส่วนบุคคลเติบโต 10% ดีกว่าตลาดเล็กน้อย และสินเชื่อบ้านเติบโต 24%